bierverv
Store norske leksikon,Jus,Arbeidsrett
Bierverv er arbeid for en annen arbeidsgiver enn den man primært er ansatt hos. Bierverv kan også være jobb som selvstendig næringsdrivende som utføres ved siden av den jobben man er ansatt i.
Som hovedregel har arbeidstakere adgang til å ta arbeid ved siden av sitt hovedarbeid. Biervervet må ikke være av en slik art at det medfører vanskeligheter for utførelsen av hovedarbeidet, for eksempel fordi det tar så mye tid at arbeidstakeren ikke klarer å utføre hovedarbeidet skikkelig. Biervervet må heller ikke gå ut over arbeidstakerens lojalitet overfor hovedarbeidsgiver.Adgangen til bierverv er begrenset ved lovbestemmelser, tariffavtaler eller reglement, særlig for en del offentlig ansatte. Adgangen til å påta seg bierverv kan være regulert i vedkommendes arbeidsavtale, hvor det for eksempel kan stå at arbeidstakeren trenger arbeidsgiverens samtykke for å påta seg bierverv. Les mer i Store norske leksikon arbeidsrett